November 2019 - AFGRI Agri Services
25/11/2019 /in Frontpage Article, Landbouweekliks /by Liezl
Ons kuier by mnr. Riaan Strydom van die Bokmakierie-boerderytrust op Krakeelrivier naby Joubertina. Hy is in 2018 aangewys as die Oos-Kaap se Jongboer van die Jaar en boer saam met sy broer, Mario, in die Langkloof met appels, pere, hoenders en varke. Die broers het op die grond wat hulle aanvanklik as ’n vrugteplaas geërf het, ’n topvleisproduksie-eenheid tot stand gebring. Hul produkte word aan handelaars selfs tot by George en Port Elizabeth versprei.
https://www.afgri.co.za/wp-content/uploads/2018/02/LandbouWeekliks-News.jpg 1600 1600 Liezl https://www.afgri.co.za/wp-content/uploads/2019/11/AFGRI_AgriServices_RGB-300x197.jpg Liezl2019-11-25 12:20:332019-11-25 12:20:33Boerebroers woeker met familieplaas
Landbouweekliks kuier by mnr. Justin Stirk, wat ’n gemengde boerdery bedryf in die distrik Southwell in die Oos-Kaap. Vertakkings sluit in sigorei, makadamianeute, pikantrissies, mielies, Bonsmarakoeie en Boerbokooie. Justin se beeste is sy trots en hy is ook ’n lid van die Frontier Bonsmaras-groep. “Ander mense het stokperdjies, maar ek hou daarvan om beeste te teel,” sê hy oor sy liefde vir die Bonsmaras. Die droogte het vanjaar sy produksie beperk, maar Justin is positief oor die toekoms.
Landbouweekliks kuier by mnr. Mark Harris, Suid-Afrika se grootste pynappelprodusent, wat ook ’n versappingsnismark oorsee benut. “Voortdurende verbetering eerder as ’n grootknal-gebeur- tenis,” is dié boer van Bathurst in die Oos- Kaap se beskrywing van hoe Langholm Farms daarin geslaag het om sy pynappelproduksie van 800 ton in 1988 tot 16 000 ton te verhoog. ’n Kudde Bonsmaras (200 kommersiële teelkoeie) benut ook gebiede wat nie vir pynappelproduksie gebruik word nie.
Mnr. Dirk van Papendorp boer op die plaas Voorstekop tussen Heidelberg en Swellendam in die Wes-Kaap. Dié plaas vorm deel van die Tweekop-boerdery. Dirk en mnre. Arno en Pieter Steenkamp van Oudekraalskop het in 2014 hul boerdery-ondernemings saamgevoeg in dié maatskappy (altesaam 3 000 ha). Só geniet hulle die skaalvoordele, maar sorg ook dat die bestuurskwessies nie die perke van een mens oorskry nie. Hulle bedryf ’n wol-skaapboerdery, melkery en graanvertakking.